open-index/open-wikipedia-markdown huggingface dataset:
Dixence

**Dixence** er ei 11,5 kilometer lang høyfjellselv i kantonen Wallis i Sveits. Den har utspring i Lac des Dix, og munner ut i Borgne, ei sideelv til Rhône. Lac des Dix er hovedmagasin for vannkraftsystemet Grande Dixence. Demningen er har fire vannkraftverk knyttet til seg.

Den øvre delen av dalføret kalles *Val des Dix*, mens den lavereliggende delen kalles *Val d'Hérémence*.
Klippen (Storuman kommune)

**Klippen** er en bygd som befinner seg langs E12 ca. 6 km nord for Hemavan i Storuman kommune i Västerbottens län, Sverige. Her er det anlagt et underjordisk vannkraftverk som utnytter fallet i Umeälven. Klippen har også restaurant med overnattingsmuligheter i *Sånninggården*.

Klippen ligger mellom *Artfjället* og *Norra Storfjället*, som begge ligger i Vindelfjällens naturreservat. Dette er Sveriges største naturreservat, og et av de største verneområdene i hele Europa. Fra Klippen kan man slutte seg til Kungsleden. 

Klippen tilhører Tärna sogn, som var en av de sist bebygde områdene i Sverige.

## Referanser
Sommers

**Sommers** (russ.: Соммерс, svensk: *Sommarö*, finsk: *Someri*) er en russisk holme i Finskebukten. Holmen ligger rundt 28 km sør for Vederlax i Finland. 

Før 1944 var Sommarö en finsk utøy i Viborgs län. Et fyr ble oppført på holmen i 1808. Dette ble fornyet i 1866. 

Under fortsettelseskrigen ble en finsk styrke stasjonert på Sommarö. På grunn av dens strategiske beliggenhet ble holmen dernest angrepet av russiske styrker. Kampene som er kjent som *slaget om Sommarö* ble utkjempet 8. juli til 9. juli 1942. Slaget endte med at russerne måtte trekke seg tilbake.

Fyret på Sommarö ble ødelagt under krigen. Det nåværende fyret er oppført av Russland etter 1945.

## Litteratur
Seppo Laurell: *Finlands fyrar*, 1999, ISBN 952-5180-21-2

## Eksterne lenker
* I. Uschakoff: Karta öfver Finland, 1898: Beliggenhet for Sommarö
* Artikkel om Sommarö fyr i Nordisk familjebok, bind 38, spalte 426, 1926
* Lighthouses of Russia: Gulf of Finland
August Baumann

**August Christian Johan Baumann** (født 3. februar 1966) er en norsk økonom og bedriftsleder. Han var siden 1. september 2005 administrerende direktør i NetCom AS, som er mobilvirksomheten til TeliaSonera i Norge, han sluttet i 2014. Baumann overtok denne stillingen etter Barbara Thoralfsson. 

Han kom til NetCom som prosjektleder i 1999 fra en stilling i shippingselskapet Leif Høegh & Co. Baumann hadde en mellomperiode som avdelingsleder i tyske Viag Telekom i München, før han ble administrerende direktør i TeliaSoneras norske mobilselskap. I 2014 sluttet han som adm. direktør i NetCom. Han er nå Senior Vice President i Atea-konsernet. 

## Referanser


## Eksterne lenker
* DN – «Baumann klar for sjefshøst». 25. august 2005.
Olga Gyarmati

**Olga Gyarmati** (født 5. oktober 1924 i Debrecen, død 27. oktober 2013 i Greenfielt) var en ungarsk friidrettsutøver som deltok i de olympiske leker 1948 i London, 1952 i Helsingfors og 1956 i Melbourne.
 
Gyarmati ble olympisk mester i friidrett under Sommer-OL 1948 i London. Hun vant lengdehopp for kvinner med et hopp på 5,695 meter som var ny olympisk rekord. Hun deltok også i høydehopp, hun kom på 17.-plass med 1,40 meter.

Fire år senere, under Sommer-OL 1952 i Helsingfors deltok hun i lengdehopp, 200 meter og 4 x 100 meter stafett. Beste plassering var en tiendeplass i lengde.

Hun kom på ellevete plass i lengdehopp under sommer-OL i Melbourne i 1956 med et hopp på 5,66 meter.

## OL-medaljer
* 1948  London -  **Gull** i friidrett, lengdehopp, kvinner

## Referanser


## Eksterne lenker
*
Marcel Hansenne

**Marcel Hansenne** (født 24. januar 1917, død 22. mars 2002) var en fransk friidrettsutøver som deltok i de olympiske leker 1948 i London.

Hansenne vant en olympisk bronsemedalje i friidrett under Sommer-OL 1948 i London. Han kom på tredjeplass på 800 meter med tiden 1.49,8 bak amerikanske Mal Whitfield og Arthur Wint fra Jamaica.

## OL-medaljer
* 1948  London  -  Bronse i friidrett, 800 meter

## Referanser


## Eksterne lenker
*
Joesjö

**Joesjö** eller *Jovattnet* (sørsamisk: *Jovjaevrie*) er både navnet på en innsjø og en bygd i Storuman kommune i Västerbottens län, Sverige. Innsjøen befinner seg ca. 30 kilometer vest for Tärnaby og Hemavan. Riksvei 73 fra Grane til svenskegrensen passerer forbi innsjøen, 25 kilometer fra E12 på svensk side.

Joesjö ligger i et samisk område, og ble først bebygd i 1837 av *Henrik* og *Lars Larsson* fra *Kittelfjäll*. Sammen med deres familier flyttet de derifra kort tid etterpå, og Joesjö ble deretter ikke bebygd igjen før i 1844, da *König Olofsson Tiger* flyttet dit fra Degerfors.

Bygden har utviklet seg fra å utelukkende være basert på jordbruk og fiske, til å livnære seg på turisme. Innsjøen og de omkringliggende elvene er rik på røye og ørret, og er populære blant sportsfiskere.

I bygden finnes blant annet *Tärna Vilt AB*, med kjøttforedling, utleie av skutere, en nærbutikk og en restaurant. Frem til 1950-tallet var Joesjö et knutepunkt for handelen mellom Sverige og den midterste delen av Helgeland. 

Fra Joesjö er det ca. 5 km til nærmeste norske gård.

Den svenske alpinisten Ingemar Stenmark ble født i Joesjö.

## Referanser
Semper fidelis

***Semper fidelis*** er latin for «alltid trofast». Uttrykket er best kjent som mottoet til United States Marine Corps, der det ofte er forkortet til *Semper Fi*.

## Motto gjengitt i byvåpen

*Semper fidelis* har vært brukt som motto for byer og en rekke familier i mange land, så langt tilbake som til 1400-tallet. Eksempler på bruk er som motto for den ukrainske byen Lviv, Exeter i Devon i England og Saint-Malo i Bretagne i Frankrike.

## Andre betydninger
«Semper Fidelis» er et album av black metal-bandet Nargaroth fra 2007.

## Eksterne lenker

* Hardimans historie om Galway
* Exeter City Council nettsider med beskrivelse av antatt bakgrunn for bruk av Exeters motto.
Wim Slijkhuis

**Willem «Wim» Frederik Slijkhuis** (født 13. januar 1923 i Leiden, død 28. juni 2003 i Badhoevedorp) var en nederlandsk friidrettsutøver som deltok i de olympiske leker 1948 i London.

Slijkhuis vant to olympiske bronsemedaljer i friidrett under Sommer-OL 1948 i London. Han kom på tredjeplass både på 1500- og 5000 meter. På 1500 meter fikk han tiden 3,50,4 - samme tid som sølvvinneren Lennart Strand fra Sverige. 
Henry Eriksson vant løpet med tiden 3.49,8.

## OL-medaljer
* 1948  London  -  Bronse i friidrett, 1500 meter
* 1948  London  -  Bronse i friidrett, 5000 meter

## Eksterne lenker
*
Clyde Scott

**Clyde Luther Scott** (født 1924, død 2018) var en amerikansk idrettsutøver som konkurrerte i National Football League og vant en olympisk medalje i 110 meter hekk. Han ble født i Dixie, Louisiana.

## Biografi

Scott vokste opp i Smackover i Arkansas og deltok i friidrett og amerikansk fotball ved University of Arkansas og US Naval Academy. Han er innlemmet i College Football Hall of Fame og Arkansas Sports Hall of Fame. Han konkurrerte for USA i Sommer-OL 1948 i London i 100 meter hekk hvor han vant sølvmedalje.

Mens han var på University of Arkansas ble han med i Xi Chapter av Kappa Sigma Fraternity. Scotts kallenavn mens han gikk på universitetet var "Smackover", oppkalt etter hans hjemby. Han var utpekt til All-SWC tre ganger som RB og DB, og All-American i 1948. Han hjalp Arkansas til seier i Southwest Conference-mesterskapet i 1946, og ledet Razorbacks til sin første seier i ett bowl, da de slo William & Mary 21–19 i Dixie Bowl den 1. januar 1948. Scott utmerket seg også i friidrett ved UA, hvor han konkurrerte i 100-yard dash og 100 meter hekk.

Scott var den åttende spilleren til å bli plukket opp under NFLs draft i 1948. Han spilte fem sesonger i National Football League for Philadelphia Eagles og Detroit Lions, og vant to NFL-titler. En av hans beste kamper var mot San Francisco 49ers den 6. oktober 1951, hvor han tok imot to touchdownpasninger (3 mottagelser for 85 yards) og hadde ett løp på 40 yards i kampen son endte 21–14 for Eagles. Eagles avsluttet sesongen 4–8–0. 49ers, som var 7–4–1, lå en halv kamp conferencemesterne Rams. Scott måtte pensjonere seg i 1953 etter en kneskade.

I 2014 ble Scott innlemmet i Southwest Conference Hall of Fame.
 University of Arkansas pensjonerte Scotts trøyenummer 12, ett av kun to numre skolen har noensinne pensjonert (det andre er #77, som tilhørte Brandon Burlsworth).

Scott døde 30. januar 2018, 93 år gammel. Scott er en av minst 345 NFL-spillere som har blitt diagnostisert med CTE etter sin død, som forårsakes av gjentatte slag mot hodet.

## Referanser


## Eksterne lenker
*
Türi kommune

** Türi ** er en stor landkommune sør i Järva fylke i det østlig-sentrale Estland, sørøst for Tallinn. Kommunen har cirka 11&nbsp;000 innbyggere og et areal på om lag 1&nbsp;008&nbsp;km². Kommunens administrasjonssenter ligger i Türi med 6&nbsp;364 innbyggere, mens Särevere har 817 og Oisu har 394 innbyggere. Folketallet i kommunen er merkbart fallende.

## Referanser


## Eksterne lenker
*
Roosna-Alliku kommune

** Roosna-Alliku ** er en tidligere landkommune i Järva fylke i det østlig-sentrale Estland, sørøst for Tallinn. Kommunen hadde cirka 11&nbsp;000 innbyggere og et areal på om lag 132&nbsp;km². Kommunens administrasjonssenter ligger i Roosna-Alliku med 536 innbyggere.

## Referanser
Väätsa kommune

** Väätsa ** er en tidligere landkommune helt vest i Järva fylke i det østlig-sentrale Estland, sørøst for Tallinn. Kommunen hadde cirka 1&nbsp;480 innbyggere og et areal på om lag 195&nbsp;km². Kommunens administrasjonssenter lå i Väätsa med 686 innbyggere.

## Referanser


## Eksterne lenker
*
Craig Dixon

**Craig Kline Dixon** (født 3. mars 1926, død 25. februar 2021) var en amerikansk friidrettsutøver som deltok i de olympiske leker 1948 i London.

Dixon vant en olympisk bronsemedalje i friidrett under Sommer-OL 1948 i London. Han kom på tredjeplass på 110 meter hekk med tiden 14,1. Landsmannen William Porter vant løpet på ny olympisk rekord 13,9 foran Clyde Scott, også han fra USA.

## OL-medaljer
* 1948  London  -  Bronse i friidrett, 110 meter hekk

## Referanser


## Eksterne lenker
*
Abbediengen

** Abbediengen** er et boligstrøk i bydel Ullern i Oslo. Det grenser til Bestum i sør, Ullern i vest, Montebello i nord, og Hoff i øst.

Navnet kommer fra gamle Abbediengen gård. Byggingen av boliger begynte her etter Lilleakerbanen med Abbediengen trikkeholdeplass åpnet i 1919. Dette var småhus bygget av private byggelag og med støtte fra kommunen, blandt annet Abbediengen hageby.

I strøket ligger blant annet veiene Abbedikollen, Abbediengen terrasse, Abbediengveien, Abbedisvingen, Harbitzalléen og St. Edmunds vei.

## Referanser
Bertil Albertsson

**Bertil Ebbe Gustaf Albertsson** (født 1. september 1921 i Uppsala, død 3. mars 2008) var en svensk friidrettsutøver som deltok i de olympiske leker 1948 i London.

Albertsson vant en olympisk bronsemedalje i friidrett under Sommer-OL 1948 i London. Han kom på tredjeplass på 10000 meter med tiden 30.53,6 bak Emil Zátopek fra Tsjekkoslovakia som vant på ny olympisk rekord 29.59,6 og franske Alain Mimoun.

## OL-medaljer
* 1948  London  -  Bronse i friidrett, 10000 meter

## Eksterne lenker
*
Ram Narayan

**Ram Narayan** (1927–2024) var en indisk sarangispiller av indisk klassisk musikk.

Han mottok utmerkelsene Padma Shri i 1976, Padma Bhushan i 1991, og Padma Vibhushan i 2005 for sin kulturelle innsats. Padma Vibhushan, som Indias nest høyeste sivile utmerkelse, ble overrakt av Indias president A. P. J. Abdul Kalam.

## Referanser


## Eksterne lenker
* 
*
Paide

** Paide  ** er en by midt i Järva fylke i det østlig-sentrale Estland, sørøst for Tallinn. Den er administrasjonssenter i Paide bykommune. Byen har cirka 7&nbsp;900 innbyggere og et areal på om lag 10&nbsp;km².


Paide raehoone.JPG
Paide ordulinnuse varemed 2013.JPG
Paide kaubahoovi ärihoone.JPG
Paide veetorn-elamu.JPG
Järvamaa Muuseum.JPG


## Referanser


## Eksterne lenker
*
Paide kommune

**Paide landkommune** er en tidligere landkommune i Järva fylke i det østlig-sentrale Estland, sørøst for Tallinn. Den ble innlemmet i bykommunen Paide «linn» i 2017. Kommunen hadde cirka 1&nbsp;800 innbyggere og et areal på om lag 300&nbsp;km². Kommunens administrasjonssenter lå i bykommunen Paide med 9&nbsp;232 innbyggere. Folketallet i kommunen er merkbart fallende.

I kommunen like nordøst for byen Paide ligger det strategisk viktige veikrysset hvor veier fører til både Tallinn, Tartu, Pärnu og Rakvere. Her ligger det gamle godset og landsbyen Mäo, nevnt i tyske krønike fra 1500-tallet. Godsets hovedbygg er blant de største i hele Järva fylke. Det hadde sin storhetstid på 1700-tallet. Den siste eieren var Alexandra von Grünewaldt, niesen til den russiske komponisten Nikolaj Rimskij-Korsakov som ofte ferierte her. Godset ble stykket ut til lokale bønder med jordreformen i 1919.

## Referanser
Koigi kommune

** Koigi ** er en tidligere landkommune sørøst i Järva fylke i det østlig-sentrale Estland, sørøst for Tallinn. Den lå inneklemt av landkommunen Paide «vald». Kommunen hadde cirka 1&nbsp;120 innbyggere og et areal på om lag 204&nbsp;km². Kommunens administrasjonssenter var Koigi med 456 innbyggere.

## Referanser
Koeru kommune

** Koeru ** er en tidligere landkommune helt øst i Järva fylke i det østlig-sentrale Estland, sørøst for Tallinn. Kommunen hadde cirka 2&nbsp;300 innbyggere og et areal på om lag 237&nbsp;km². Kommunens administrasjonssenter var Koeru med 1&nbsp;098 innbyggere.

I Koeru står en meget høy fjernsynsmast som kringkaster i østre Estland.

## Referanser
Kareda kommune

** Kareda ** er en tidligere landkommune i Järva fylke i det østlig-sentrale Estland, sørøst for Tallinn. Kommunen hadde cirka 800 innbyggere og et areal på om lag 92&nbsp;km². Kommunens administrasjonssenter var Peetri med 261 innbyggere. 

## Referanser
Erik Elmsäter

**Fritz Erik Elmsäter** (født 7. oktober 1919 i Stockholm, død 9. mars 2006 i Stockholm) var en svensk friidrettsutøver og langrennsløper som deltok i tre olympiske leker, Sommer-OL 1948 i London, Vinter-OL 1948 i St. Moritz og Vinter-OL 1952 i Oslo.

Elmsäter vant en olympisk sølvmedalje i friidrett under Sommer-OL 1948 i London. Han kom på andreplass på 3000 meter hinder med tiden 9.08,2 bak sin landsmann Tore Sjöstrand som vant med ny olympisk- og verdensrekord 9.04,6. Også bronsemedaljen gikk til Sverige, Göte Hagström kom på tredjeplass. 

Elmsäter deltok i kombinert under Vinter-OL 1948 og 1952, hans beste plassering var en niendeplass i St. Moritz.

## OL-medaljer
* 1948  London  -  Sølv i friidrett, 3000 meter hinder

## Eksterne lenker
*
Järva-Jaani kommune

** Järva-Jaani ** er en tidligere landkommune nordøst i Järva fylke i det østlig-sentrale Estland, sørøst for Tallinn. Kommunen hadde cirka 1&nbsp;700 innbyggere og et areal på om lag 127&nbsp;km². Kommunens administrasjonssenter var Järva-Jaani med 1129 innbyggere. Folketallet i kommunen var merkbart fallende, mens kommunesenteret vokste.

## Referanser
Imavere kommune

** Imavere ** er en tidligere landkommune sørøst i Järva fylke i det østlig-sentrale Estland, sørøst for Tallinn. Kommunen hadde cirka 1&nbsp;020 innbyggere og et areal på om lag 140&nbsp;km². Kommunens administrasjonssenter var Imavere med 1129 innbyggere. Folketallet i kommunen var svakt fallende.

## Referanser
Oswald Heer

**Oswald Heer** (1809–1883) var en sveitsisk botaniker, entomolog og paleontolog.

Som entomolog studerte Heer spesielt funn fra de artsrike funnstedene Oeningen i Sveits og Radoboj i Kroatia, begge fra miocen, og fra Aix-en-Provence i Frankrike (oligocen). Han publiserte *Die Insektenfauna der Tertiärgebilde von Oeningen und Radoboj in Kroatien* (1847-53) og *Über die fossilen Insekten von Aix in der Provence* (1856). *Ueber einige Insektenreste aus der raetischen Formation Schonens* (1879) omhandlet Skåne i Sverige. *Die Urwelt der Schweiz* (1864) er en vid og nokså omfattende gjennomgang av det som til da var kjent om landets geologiske historie og fossilfunn. Store deler av Heers paleontologiske samlinger oppbevares i dag i den geologiske samlingen ved Eidgenosse Technische Hochschule i Zürich.

## Referanser


## Eksterne lenker
*
Göte Hagström

**Ernst Göte Hagström** (født 7. september 1918, død 5. oktober 2014) var en svensk friidrettsutøver som deltok i de olympiske leker 1948 i London.

Hagström vant en olympisk bronsemedalje i friidrett under Sommer-OL 1948 i London. Han kom på tredjeplass på 3000 meter hinder med tiden 9.11,8 bak sine landsmenn Tore Sjöstrand som vant med ny olympisk- og verdensrekord 9.04,6 og Erik Elmsäter.

## OL-medaljer
* 1948  London  -  Bronse i friidrett, 3000 meter hinder

## Eksterne lenker
*
Ambla kommune

** Ambla ** er en tidligere landkommune helt nordøst i Järva fylke i det østlig-sentrale Estland, sørøst for Tallinn. Kommunen hadde cirka 2&nbsp;300 innbyggere og et areal på om lag 166&nbsp;km². Kommunens administrasjonssenter var Ambla med 381 innbyggere, mens det bodde 1023 mennesker i Aravete. Folketallet i kommunen var fallende.

## Referanser
Kapellag

Et **kapellag** eller en **kapellforsamling** var en svensk administrativ inndeling, der hvert område hadde sitt eget kapell, sin egen kapellan og sin egen prestegård.
Albu kommune

** Albu ** er en tidligere landkommune helt nord i Järva fylke i det østlig-sentrale Estland, sørøst for Tallinn. Kommunen hadde cirka 1&nbsp;400 innbyggere og et areal på om lag 257&nbsp;km². Kommunens administrasjonssenter var Järva-Madise med 95 innbyggere og kommunens eneste kirke, mens største tettsted var Albu som ligger 4 km lengre nord. Sørøst for disse er landsbyene Ahula og Kaalepi. Folketallet i kommunen var fallende.

Kõrvemaa naturreservat i nordvest og vest omfatter meget verdifulle myr-landskap. Ved den lille Kakerdisjøen finnes 8 meter tykke torv-myrer, som utfra en tilvekst på 1 mm per år skal være om lag 8&nbsp;000 år gamle. Hele myrområdet er på 2&nbsp;400 hektar og nesten helt uten trær, og er mye brukt til rekreasjon. Her har maleren Uno Roosvalt (f. 1941) malt myr-landskapet i etterkrigstiden. 

I kommunen ligger også Tammsaaremuseet i sørvest.

## Referanser
Sol-måne-sjøen

**Sol-Måne-Sjøen** (kinesisk =日月潭, pinyin *Rìyuètán*, Wade-Giles *Jih<sup>4</sup>-yüeh<sup>4</sup>-t'an<sup>2</sup>;* **Zintun** på Thaofolkets språk) er den største naturlige innsjøen på Taiwan og er en kjent turistattraksjon. Området rundt sjøen er hjemstedet til Thaofolket, en urbefolkningsgruppe på Taiwan.

Ute i sjøen ligger den lille øya Lalu. Østsiden av øya ligner på sola, mens vestsiden av øya ligner månen.

Sjøen ligger 748 moh, den er 27 m dyp på det dypeste, og har et areal på 7,93 km².

Det er anlagt flere vannkraftverk ved sjøen siden 1919. 

Det er flere festivaler, konkurranser og konserter ved sjøen hvert år. Sjøen og området rundt den er utpekt til et av Taiwans tretten vakreste reisemål.

## Eksterne lenker
* 
* Sun Moon Lake website
Tärna forsamling

**Tärna forsamling** er en forsamling i Södra Lapplands kontrakt  i Luleå stift og Storuman kommune. Dens historie begynner med Tärna kapellag, som ble utskilt fra Lycksele forsamling i 1780. I 1904 ble den skilt ut som en selvstendig forsamling.

## Kirker og kapeller
* Tärna kirke
* Hemavan kirke
* Vila kapell
* Voijtjajaure kapell
* Gamla kyrknäsets kapell
* Skalmodal kapell

## Eksterne lenker
Tärna församlings hjemmeside
Stensele forsamling

**Stensele forsamling** er en forsamling i Södra Lapplands kontrakt i Luleå stift og Storuman kommune. Forsamlingen ble utskilt fra Lycksele forsamling den 17. mars 1815 som et kapellag. I 1822 ble det deretter en selvstendig forsamling.

## Kirker
* Stensele kirke
Södra Lapplands kontrakt

**Södra Lapplands kontrakt** er en enhet innenfor den Svenska kyrkan i Luleå stift med koden 1109. Kontrakten består av 9 forsamlinger:

* Dorotea-Risbäcks forsamling
* Fredrika forsamling
* Lycksele forsamling
* Malå forsamling
* Sorsele forsamling
* Stensele forsamling
* Tärna forsamling
* Vilhelmina forsamling
* Åsele forsamling

Den 1. januar 2005 ble Åsele pastorat overført fra Öre kontrakt til Södra Lapplands kontrakt. Under reformen den 1. januar 2006 ble Örträsk forsamling og Björksele forsamling slått sammen med Lycksele forsamling, mens Dorotea forsamling og Risbäck forsamling ble slått sammen til Dorotea-Risbäcks forsamling og Gargnäs forsamling ble en del av Sorsele forsamling.

## Eksterne lenker
* Svenskakyrkan: Södra Lapplands kontrakt
Betty McGlown

**Betty McGlown-Travis** (født **Betty McGlown** 30. juni 1941 i Detroit, død  12. januar 2008 i Royal Oak (Michigan)) var en soul-sanger fra USA. Hun var medlem av *The Primettes*, som seinere blei kjent som The Supremes.

I 1959 var McGlown kjæreste med Paul Williams, som sang i gruppa *The Primes* (som seinere skulle bli til The Temptations). The Primettes blei danna som et kvinnelig motstykke til The Primes. McGlown blei med; det samme gjaldt Florence Ballard, som hadde sunget med Primes ved en del anledninger. Ballard spurte skolevenninna Mary Wilson, som igjen rekrutterte Diana Ross.

Sammen med gitaristen Marv Tarplin prøvesang jentene for Motown-direktør Berry Gordy, som var imponert, men likevel mente at de var for unge. Han bad dem komme tilbake etter at de var ferdig med high school. De fortsatte å spille på klubber, og de fire skifta på å synge hovedstemmen. De fikk også spilt inn en singel på Lupine Records. Her korer McGlown for Mary Wilson på «Pretty Baby» og for Diana Ross på «Tears of Sorrow». Dette er de eneste kjente innspillingene med McGlown, som valgte å forlate The Primettes da hun gifta seg i 1960. Hun blei dermed ikke med på Supremes-eventyret. 

## Referanser


## Kilder

* Graham Betts: *Motown Encyclopedia*, AC Publishing 2014, ISBN 9781311441546
Barbara Martin

**Barbara Diane Martin** (gift Richardson, født 1. juni 1943, død 4. mars 2020) var en soul-sanger fra USA som var et av de første medlemmene av Motown-gruppa The Supremes. 

Gruppa, som blei stifta i 1959, het opprinnelig The Primettes og bestod av Betty McGlown, Florence Ballard, Mary Wilson og Diana Ross. McGlown slutta allerede året etter, da hun skulle gifte seg, og Martin kom inn som erstatter. De inngikk kontrakt med Motown i 1961, da med navnet The Supremes.

Gruppa spilte inn noen singler uten særlig suksess, samtidig som de deltok som korister for andre artister. I oktober blei Martin gravid, og våren 1962 valgte hun å forlate gruppa, som da blei en trio. 

Martin fikk aldri noen framtredende rolle i gruppa. Hun synger hovedstemmen på deler av balladen «After All», som blei utgitt først mange år etter innspillinga. På albumet *Meet the Supremes* fra 1962, der hun synger på de fleste låtene, er hun ikke med på omslagsbildet, ettersom hun hadde forlatt gruppa da plate blei lansert.

## Referanser


## Eksterne lenker
*
William Morgan (bibeloversetter)

**William Morgan** (født 1545, død 10. september 1604) var biskop av Llandaff og av St Asaph, og var oversetter av den første versjonen av hele *[[Bibelen]]* på walisisk fra gresk og hebraisk. Morgans Bibel fikk stor betydning for utviklingen av walisisk språk som helhet.

## Liv
Morgan ble født i 1545 ved Ty Mawr Wybrnant, i sognet Penmachno i nærheten av Betws-y-Coed i nordlige Wales. Da hans far var leietaker ved godset Gwydir ble han sannsynligvis gitt utdannelse ved Gwydir Castle, i nærheten av Llanrwst, sammen med barna til familien Wynn. Han gikk deretter på St John's College ved University of Cambridge, hvor han studerte en rekke emner, blant annet filosofi, matematikk og gresk. Han fikk sin bachelorgrad i 1568 og sin grad som *Master of Arts* (gjelder for Oxford, Cambridge og Dublin) i 1571 før han tilbrakte syv år med bibelstudier, blant av Bibelen på gresk, hebraisk og arameisk foruten verkene til Kirkefedre|kirkefedrene og samtidens protestantiske teologer. Han tok eksamen med en *Bachelor of Divinity* i 1578 og en *Doctor of Divinity* i 1583.

I tillegg til hans forskning var William Morgan en ordinert prest, og var blitt ordinert i 1568 av biskopen av Ely. Hans første deltidsutnevnelse var i sognet Llanbadarn Fawr i 1572; han flyttet senere til Welshpool (i nærheten av den engelske grense) i 1575 og deretter til Llanrhaeadr-ym-Mochnant i 1578, da i full stilling.

Morgan var på universitetet da William Salesbury utga sin walisiske Det nye testamente i 1567. mens han var glad for at dette verket var tilgjengelig på morsmålet var Morgan av den mening at Det gamle testamente var like viktig å oversette. Han begynte arbeidet av dette så tidlig som på 1580-tallet og utga verket, sammen med en revisjon av Salesburys Det nye testamente, i 1588.

Etter utgivelsen av sin Bibeloversettelse arbeidet Morgan på en revisjon av *Bønneboken*, som også hadde blitt oversatt av Salesbury, og utga den i 1599. Han begynte også arbeidet med en revisjon av Bibelen av 1588, som inneholdt et antall trykkfeil. Dette arbeidet ble fortsatt etter Morgans død av biskop Richard Parry og doktor John Davies, og den reviderte versjonen ble utgitt i 1620. Denne utgaven er fortsatt kjent som William Morgans oversettelse, og det er denne heller enn de tidligere utgavene som har blitt den standardiserte walisiske Bibelen, noe som varte fram til 1900-tallet, men er fortsatt i bruk i dag.

William Morgan ble utpekt til biskop av Llandaff i 1595, og flyttet til bispesetet St Asaph i 1601, men døde tre år senere.

Hans utførelse er i ettertid blitt sett på som en betydelig enkeltøyeblikk i historien til det walisiske språk. Det betydde at det walisiske folk kunne lese Bibelen på deres morsmål på omtrentlig samme tid som deres engelske naboer hadde det samme privilegium. Til sammenligning måtte det norske folk lese Bibelen i dansk oversettelse, noe som førte til betydelige endringer av skriftspråket i Norge.

## Referanser
Luleå stift

**Luleå stift** er et bispedømme i den Svenska kyrkan. Det ble grunnlagt i 1904 ved å skilles ut fra Härnösands stift. I forbindelse med delingen ble Kalmar stift i 1915 en del av  Växjö stift. Luleå stift omfatter Västerbottens län og Norrbottens län.

Luleå stift består av åtte prostier, som er inndelte i 68 forsamlinger, fordelt på 63 pastorater. Bispesetet befinner seg i Luleå, sammen med Luleå domkyrka

Allerede i 1314 ble *Ume sogn* (idag Umeå landsforsamling) og *Bygde sogn* (idag Bygdeå forsamling) omtalt som de nordligste forsamlingene i Uppsala stift. I 1327 nevnes også Skellefte sogn (idag Skellefteå landsforsamling). Senere oppstod Pite sogn (idag Piteå landsforsamling) og Lule sogn (idage Nederluleå forsamling). På 1400-tallet ble Torne sogn (idag Torneå forsamling) og Kalix sogn (idag Nederkalix forsamling) grunnlagt.

Innenfor stiftet arbeides det i språkene svensk, finsk, tornedalsfinsk og samisk.

De primære vekkelsesbevegelsene i Luleå stift er læstadianerne og Evangeliska fosterlandsstiftelsen.

## Kontrakter
*Södra Västerbottens kontrakt
*Södra Lapplands kontrakt
*Ume kontrakt
*Skellefte kontrakt
*Pite kontrakt
*Lule kontrakt
*Kalix-Torne kontrakt
*Norra Lapplands kontrakt

## Biskoper

*Olof Bergqvist 1904–1937
*Bengt Jonzon 1937–1956
*Ivar Hylander 1956–1966
*Stig Hellsten 1966–1980
*Olaus Brännström 1980–1986
*Gunnar Weman 1986–1993
*Rune Backlund 1993–2002
*Hans Stiglund 2002–2018
*Åsa Nyström 2018–

## Litteratur
*Martin Bergman: ”Luleå stifts inrättande och Kalmar stifts upphörande : en stiftsreglering; dess motiv och orsaker” *Kyrkohistorisk årsskrift* 101 (2001, s. 67-100)

## Eksterne lenker
* 
* Stiftets historiske selskap
Cindy Birdsong

**Cynthia Ann Birdsong-Hewlett** (født 15. desember 1939 i Camden i New Jersey), best kjent som **Cindy Birdsong**, er en soul-/rhythm-and-blues-sanger fra USA. Hun var med i The Supremes det meste av tida fra 1967 til 1976.

Birdsong var først med i gruppa *The Ordettes*, som etter hvert skifta navn til Patti LaBelle & the Bluebelles. De hadde suksess med sanger som «I Sold My Heart to the Junkman», «You'll Never Walk Alone» og «Down the Aisle».

I 1967 fikk Birdsong tilbud fra Motown-direktør Berry Gordy om å erstatte Florence Ballard i The Supremes. Ballard var på denne tida ustabil på grunn av intern uro i gruppa og stort alkoholforbruk. En periode var Birdsong stand-in ved tilfeller da Ballard ikke dukka opp eller kunne delta, og i juli blei utskiftninga gjort offisiell. Omtrent samtidig endra gruppa navn til *Diana Ross & the Supremes*.

Birdsong hadde en viss likhet med Ballard og passa dermed godt på sceneopptreder. Imidlertid er det mer sporadisk hun deltar på studioplater de første par åra. I denne perioden er det stort sett Diana Ross som er den faste deltakeren. Birdsong og Mary Wilson er i mange tilfeller bytta ut med andre korister, ofte Motowns faste backinggruppe, *The Andantes*.

I 1970 forlot Ross gruppa, og Jean Terrell kom inn som ny førstesanger. Navnet blei atter *The Supremes*, og Wilson og Birdsong fikk en noe mer framtredende plass. 

Da Birdsong blei gravid, blei ho tidvis erstatta av Lynda Laurence, og i april 1972 blei skiftet offisielt. På slutten av 1973 skjedde det motsatte; Birdsong overtok for en gravid Laurence og var nå med til februar 1976.

Etter en ti år lang pause fra sangen gav Birdsong i 1987 ut solosingelen «Dancing Room». Hun spilte også inn flere andre sanger, men disse blei ikke utgitt. 

I 1983 møttes Wilson, Ross og Birdsong i et tv-show i forbindelse med Motowns 25-årsjubileum. I en periode var Birdsong med i gruppa *Former Ladies of the Supremes* (sammen med Jean Terrell og Scherrie Payne). I 1999 sang hun igjen «You'll Never Walk Alone» med The Bluebelles, da de fikk en pris fra R&B Foundation. I 2004 opptrådte hun med Mary Wilson og Kelly Rowland (fra Destiny's Child) i en medley av Supremes-slagere i et tv-program samband med Motowns 45-årsjubileum.

## Referanser


## Eksterne lenker
* 
* 
*
Miloslava Misáková

**Miloslava Misáková** (født 25. februar 1922 i Horákov, død 1. juli 2015) var en tsjekkoslovakisk turner. Hun var med i et OL; i 1948.

Miloslava var søster til Eliska Misáková, som også var med til OL i 1948, men som døde av polio etter at laget ankom London.

Hun deltok i OL 1948, her fikk Tsjekkoslovakia gull i lagkonkurransen. Kvinnene ble kun premiert som lag, men i enkeltapparatene fikk hun andreplass i bom, fjerdeplass i ringer og 36.-plass i bøylehest, noe som gjorde henne til den fjerde beste gymnasten sammenlagt.

## Referanser


## Eksterne lenker
*
Romanche

**Romanche** er ei 78,3 km lang fjellelv i departementene Hautes-Alpes og Isère i Frankrike. Den er ei høyre sideelv til Drac, som igjen er ei sideelv til Isère. Den har utspring fra den nordlige delen av Massif des Écrins i Dauphiné-Alpene, og munner ut i Drac i Champ-sur-Drac, sør for Grenoble. De største sideelvene er Vénéon og Eau d'Olle.

Langs elva ligger byene La Grave, Le Bourg-d'Oisans og Vizille. Det ligger også flere vintersportssteder i dalen, så som L'Alpe d'Huez, La Grave og Les Deux Alpes. Veien fra Grenoble til Briançon over passet Col du Lautaret går gjennom Romanche-dalen. 

## Referanser


## Eksterne lenker
*
Jean Terrell

**Jean Terrell** (født **Velma Jean Terrell** 26. november 1944 i Belzoni i Mississippi) er en rhythm-and-blues- og soulsanger fra USA, mest kjent som den som overtok som førstesanger i The Supremes, da Diana Ross forlot gruppa i 1970.

Terrell sang på slutten av 1960-tallet i gruppa *[[Ernie Terrell]] and the Heavyweights*, sammen med broren, en tidligere tungvektsbokser, som i en periode var WBA-verdensmester. Hun blei oppdaga av Motown-direktør Berry Gordy, mens gruppa opptrådte på en klubb i Miami Beach. Gordy var på utkikk etter en som kunne etterfølge Diana Ross, som planla en solokarriere. 

Terrell blei valgt. I en periode spilte hun inn nye Supremes-melodier og øvde sceneshow med Mary Wilson og Cindy Birdsong på dagen, mens disse to hadde konserter sammen med Ross om kvelden. Ross hadde sin avskjedskonsert med The Supremes i Las Vegas 14. januar 1970, og Terrell blei samtidig offisielt introdusert. På listene hadde den nye sammensetninga suksess med «Up the Ladder to the Roof», «Stoned Love», «River Deep Mountain High» (sammen med The Four Tops), «Nathan Jones» og «Floy Joy». 

Mot slutten av 1973 blei interessen for The Supremes mindre, både blant publikum og i plateselskapet. Samtidig forlot Birdsong gruppa for en periode. De prøvde med å skifte plateselskap, men det var Motown som eide navnet Supremes. Terrell valgte da å forlate gruppa og blei erstatta av Scherrie Payne. 

Terrell fikk solokontrakt med A&M Records, og hun spilte i 1978 inn et album, *I Had To Fall in Love*, men uenighet om promoteringa gjorde at den ikke blei presentert for publikum i særlig grad. (I 2006 kom den ut på cd.) Seinere var hun med i prosjektet *The FLOS (Former Ladies of the Supremes)*, sammen med flere andre som hadde vært med i The Supremes.

## Referanser




## Eksterne lenker
* 
*
Eau d’Olle

**Eau d'Olle** er ei elv i regionen Auvergne-Rhône-Alpes i Frankrike. Elva er 29 km lang, og er ei høyre sideelv til Romanche, i nedslagsfeltet til elva Rhône.

Eau d'Olle er ei fjellelv, og ligger hovedsakelig i departementet Isère, unntatt de øverste kildeområdene som ligger ved Col du Glandon-passet i Savoie.

Elva er utbygd til kraftproduksjon gjennom pumpekraftverket Grand-Maison, med den enorme demningen *Barrage du Grande'Maison* øverst i dalen, og det mindre *Barrage du Verney* like før munningen i Romanche.

## Referanser


## Eksterne lenker
*
Bakoena

**Bakoena** er en av basothoenes tre hovedstammer, eller klaner, og snakker sesotho. De to andre er Batlokoa og Bataung.

«Koena» er sesotho for «krokodille», som er deres totem.
Tanaoceridae

* *[[Mohavacris]]*
* *[[Tanaocerus]]*

**Tanaoceridae** er en gruppe av rettvingene (Orthoptera)  og tilhører en familiegruppe blant  gresshoppene.  De er regnet som sjeldne gresshopper som lever i ørkenområder i det sørvestlige Nord-Amerika.

## Utseende
Tanaoceridae har antenner som er tynne og minst like lange som kroppen, og ligner derfor mer på gruppen vortebitere og sirisser (Ensifera) enn på andre gresshopper (Caelifera). De er slanke til middels kraftige, gråspraglete gresshopper. Antennenes to innerste ledd er korte og tykke, de øvrige leddene lange og tynne, slik at antennen blir minst så lang som kroppen. Fasettøynene er runde og utstående. Disse artene er helt vingeløse, og thorax er temmelig liten, pronotum nærmest krageformet. Bakbeina er kraftige hoppebein.

## Levevis
De lever i tørre områder og er aktive om natten og om vinteren da det er forholdsvis kjølig. *[[Mohavacris timberlakei]]* er funnet på malurt-busker ("sagebrush", *[[Malurtslekta|Artemisia]]* spp.), der de er utmerket kamuflert og ligner barkbiter, mens *[[Tanaocerus]]*-artene lever både i buskene og på bakken. Eggene legges trolig i jorden og klekker om høsten.

## Utbredelse
Denne familien finnes bare i ørkenområdene i det vestlige Nord-Amerika og Mexico.

## Systematisk inndeling

* ** [[vingede insekter]]** (Pterygota) 
** **[[Neoptera]]** («nyvinger»)
*** **[[Orthopteroida]]**  («gresshoppelignende insekter»)
**** Orden rettvinger (Orthoptera) 
***** Underorden **[[gresshopper]]** (Caelifera) 
****** Overfamilie Tanaoceroidea
******* Familie Tanaoceridae Rehn, 1948
******** Slekten *[[Mohavacris]]* Rehn, 1948 – bare én art
********* *[[Mohavacris timberlakei]]* Rehn, 1948
******** Slekten *[[Tanaocerus]]* Bruner, 1906 – to arter
********* *[[Tanaocerus koebelei]]* Bruner, 1906
********* *[[Tanaocerus rugosus]]* Hebard, 1931

## Kilder
* Liste over artene, fra Orthoptera Species File Online

## Eksterne lenker
* 
* Bildegalleri over nordamerikanske arter
* Norsk Entomologisk forening
Upía

**Upía** (spansk: *Río Upía*) er ei elv i Colombia. Den er ei venstre kildeelv til elva Meta, ei av Orinocos største sideelver. Upía starter fra Colombias største innsjø, Totasjøen (3015&nbsp;moh), og renner i hovedsakelig sørlig retning til samløpet med sideelva Guavio. Den snur deretter mot sørøst, renner ut av fjellene og fortsetter over lavlandet til samløpet med Meta. 

De største sideelvene er Guavio, Lengupá og Olarte.

Elva benyttes til kraftproduksjon i Upía-demningen.
Albino Slug

**Albino Slug** er et norsk rockeband fra Trondheim. Til å begynne med spilte bandet musikk i grenseland mellom punk og metal, men musikken gikk senere i mer progressiv og eksperimentell retning, preget av genreblanding, elektroniske elementer og bruk av blant annet dyrelyder, tale og lydeffekter fra leketøy. Bandet brukte Arnulf Øverland-diktet Du må ikke sove, lest av dikteren selv, i en av sine sanger, og de ga ut platen *[[Barabbas (album)|Barabbas]]*, som består av ett eneste spor på over 30 minutter. Albino Slug ga ut to plater på Voices of Wonder-labelen Metal Art Disco i årene 1993–1994, og var i tillegg representert på en rekke samleplater. Bandet spilte på Quartfestivalen i 1994.

Bandet gjenoppsto i 2024, da orginalbesetningen (1990–1992) kom sammen igjen i øvingslokalet med noen gamle demotaper fra øvingslokalet og en video av bandets første konsert på Fenka i Levanger hvor de spilte sammen med Motorpsycho. Under prosjektnavnet Albino Slug 1990 brukte de disse opptakene for å lage *The Lost Session*. Albumet er forventet utgitt i oktober 2026.

## Medlemmer
* Harald August Nissen – vokal (1990–1992, 2024–)
* Ove Hjelvik – gitar, programmering, sousafon (1990–1996, 2024–)
* Roger Aasegg – trommer (1990–1992, 2024–)
* Trude Midtgaard – bass (1990–1992, 2024–)
* Audun Eriksen – gitar (1991–1996, 2024–)
* Asgeir Rekkavik – vokal (1992–1996)
* Mats Ivar Takle – synth, programmering (1992–1996)
* Morten Fagervik – trommer (1993–1994)
* Per Gisle Galaaen (2024–)

* Trine Kolmannskog (vokal) og Hans Magnus Ryan (fiolin) opptrådte med bandet og medvirket på *Barabbas* som gjesteartister, men var aldri faste medlemmer.

## Diskografi
* *[[Albino Slug (album)|Albino Slug]]* (Metal Art Disco, 1993)
* *[[Barabbas (album)|Barabbas]]* (Metal Art Disco, 1994)

## Eksterne lenker
* 
*  Bandbiografi fra «Norsk pop- og rockleksikon», gjengitt av nettavisen *[[Norsk_musikkinformasjon#Ballade.no|Ballade.no]]*
Dez (elv)

**Dez** er en trang og fjellpreget elv i Iran. Den renner gjennom provinsen Khuzestan og byen Dezful i det sørveste Iran. Dez er en bielv til Karun og har et nedslagsfelt på 18&nbsp;130 km².

Om lag 20 kilometer nordøst for byen Andimeshk er elven demmet opp. Dez-demningens vannkraftverk har en installert effekt på 520 MW.

## Referanser
ABC-Film

**ABC-Film A/S** (etablert 1950 i Oslo) var et norsk filmselskap kjent for korte informative filmer. Det ble etablert av regissørene og fotografene Erik Borge, Jan Erik Düring, Erik Løchen, Tore Breda Thoresen samt filmkomponisten Gunnar Sønstevold. I staben fant man blant andre Truls Helweg klipp.

## Utgivelser (utvalg)
* 1950 – *[[Oslofilmene]]*.  Seksten kortfilmer 1950-61 laget for Oslo kinematografer
* 1954 – *[[Hamskifte i Rjukandalen]]*.  Kortfilm om Vestfjorddalen laget for Tinn kommune og Norsk Hydro
* 1955 – *[[Trost i taklampa (film)]]*.  Spillefilm, komedie.
* 1956 – *[[Sølv (film)]]*.  Om norsk sølv- og emaljehåndverk.
* 1959 – *[[Jakten]]*.  Spillefilm, realisme.
* 1965 – *[[Fjorden]]*.  13 min om Sørfjorden (Hardanger).  Av Europarådet kåret til årets beste kortfilm.

## Referanser


## Eksterne lenker
* ABC-film på IMDB.com
Upano (elv)

**Upano** er ei elv sørøst i Ecuador. Den har sitt utspring i snøen på stratovulkanen Sangay og renner via Rio Santiago ut i Amasonasvassdraget. 

I sideelva *Rio Paute* ligger Paute-Mazar-demningen.
Totasjøen

**Totasjøen** (spansk: *Laguna de Tota* eller *Lago de Tota*) er den største innsjøen i Colombia. Den ligger i provinsen Boyacá, og har et areal på 55&nbsp;km² og en dybde på 60 meter. Den har utløp mot sør gjennom elva Upía.

Den største byen ved innsjøen er Aquitania ved østbredden. Øvrige byer ved innsjøen er Tota, Iza og Cuitiva. Området rundt Totasjøen er et av Colombias viktigste områder for dyrking av løk.

Totasjøen var et viktig religiøst senter for Muisca-kulturen. Den er nå kjent for sin regnbueørret og muligheter for vannsport. Selv om innføringen av regnbueørret har hatt verdifulle økonomiske virkninger så medførte den nesten fullstendig utryddelse av innsjøens opprinnelige fiskearter. Innsjøen er hekkeområde for flere truede fuglearter.
Tyll

**Tyll** er et lett stoff med gjennombrutt vevnad. Veven består av to sett vefttråder som slynger seg om varptrådene og krysser hverandre diagonalt, slik at stoffet får et karakteristisk hullmønster. Ordet stammer fra den franske byen Tulle, der stoffet først ble framstilt.

Stoffet er halvt gjennomsiktig og blir derfor ofte brukt til gardiner og liknende.
Durance

**Durance** (oksitansk: *Durença* eller *Durènço*) er en 320 km lang elv sørvest i Frankrike, og en av sideelvene til Rhône fra venstre. Den har sitt utspring sørvest i Alpene, nær Briançon. Elven renner sørvestover gjennom følgende departement og byer: 
* Hautes-Alpes: Briançon, Embrun.
* Alpes-de-Haute-Provence: Sisteron, Manosque.
* Vaucluse: Cavaillon, Avignon.
* Bouches-du-Rhône.

Durance munner ut i Rhône nær Avignon. De største sideelvene er Bléone og Verdon.

## Eksterne lenker
*
Curral das Freiras

**Curral das Freiras** er en landsby i kommunen Câmara de Lobos på den portugisiske øya Madeira. Dalen ligger nordvest for hovedstad Funchal. Landsbyen har i underkant av 1 700 innbyggere (2001) og området er på 25 km². 

Dalen er geografisk isolert omgitt av bratte fjellsider og klipper som gjør at den ligger bortgjemt og isolert i forhold til resten av kommunen. Hovednæringsveien er jordbruk og dyrking av druer som inngår i produksjonen av Curral das Freiras-vinen.

Dalen ble først bosatt av halv-nomadiske gjetere, eller slaver, som ble frigjort eller rømte fra slaveriet, og en liten bosetning utviklet seg mot slutten av 1500-tallet. Kort tid etter fulgte flere etter, og området fikk en mer fast bosetning som etter hvert fikk navnet Curral de Serra.

I 1566 inntok 11 skip med over 800 barbariske pirater Madeira, de plyndret skånselsløst, herjet og voldtok. Mange fikk et svært så ublidt møte med piratene. Så nonnene i Santa Clara klostret tok med seg en del av lokalbefolkningen og søkte tilflukt i et bortgjemt, gudsforlatt og utilgjengelig dalføre et stykke fra kysten. Etter dette ble den dype dalen mellom de mange hundre meter stupbratte fjellene kalt Nonnenes dal – eller Curral das Freiras som det heter på portugisisk.

Den nærmest utilgjengelige dalen fikk en vei som var meget smal og svingete, den hadde også mange lave og trange tuneller. Den snodde seg oppover, over fjellet og ned i dalen og ble benyttet frem til 2004. En tunnel sørover i retning Funchal gir nå trygg tilgang til dalen.

## Referanser
Ubolratana Rajakanya

**Ubolratana Rajakanya** (født 5. april 1951) er det eldste barnet til kong Bhumibol Adulyadej og dronning Sirikit. 

Ubolratana har studert ved University of California, Los Angeles i USA. Den 25. juli 1972 giftet hun seg med amerikaneren Peter Ladd Jensen. De fikk tre barn. De skilte seg i 1998. 

Sønnen Khun Poom Jensen led av autisme. Dette bidrog til at temaet autisme fikk oppmerksomhet i Thailand. Han omkom i jordskjelvet i Indiahavet 2004.

Ubolratana sa fra seg alle kongelige titler i 1972 da hun giftet seg med Jensen, og insisterer selv på at hun er en alminnelig person. Hun anses likevel å være prinsesse av media og mye av det thailandske samfunnet.

## Referanser


## Eksterne lenker
* 
* 
*
Rance

**Rance** er en elv nordvest i Frankrike. Den munner ut i Den engelske kanal mellom Dinard og Saint-Malo.

Rance er 103,3 km lang. Før elven når Kanalen, renner den gjennom en 750 meter lang demning som er en del av La Rance tidevannskraftverk.

Elven er forbundet med Vilaine via Ille-Rance-kanalen.

Departementer og byer langs elven: 
* Côtes-d'Armor: Collinée, Caulnes, Dinan
* Ille-et-Vilaine: Dinard, Saint-Malo

## Sideelver
* Croqueloir
* Clergé
* Fremeur
* Quinéford

## Referanser
Anna Netrebko

**Anna Jurjevna Netrebko** (russisk Анна Юрьевна Нетребко, født 18. september 1971 i Krasnodar, Sovjetunionen) er en russisk/østerriksk sopran.

Netrebko studerte sang ved Rimskij-Korsakov-konservatoriet i St. Petersburg. Hun fikk undervisning av Mariinskij-teatrets lederen Valerij Gergiev og debuterte ved teateret i 1994 som Susanna i Mozarts *[[Figaros bryllup|Le nozze di Figaro]]*. Flere viktige roller ved Kirovoperaen fulgte, som Amina i *[[La sonnambula]]*, Pamina i *[[Tryllefløyten|Die Zauberflöte]]*, Rosina i *[[Barbereren i Sevilla|Il Barbiere di Siviglia]]* og Lucia i *[[Lucia di Lammermoor]]*.

I 1995 gjestet Kirovoperaen San Francisco-operaen, der Netrebko sang Ludmilla i Glinkas *[[Ruslan og Ludmilla]]*. Forestillingen høstet svært gode kritikker, og Netrebko ble verdenskjent på kort tid. I 2002 debuterte hun ved Metropolitan Opera som Natasja i Prokofjevs *[[Krig og Fred (opera)|Krig og Fred]]*.

Netrebko ble østerriksk statsborger i 2006.

Netrebko har tatt avstand fra Russlands invasjon av Ukraina 2022.  Dette er blitt omtalt som *svik* i Russland, blant annet av Vjatsjeslav Volodin, formann i Statsdumaen i Russland fra 2016.  

## Litteratur
* Sven Michaelsen: ''Oper&nbsp;– Der Klassik-Gipfel'', *[[Stern]]*, hefte 14/2006,  8. april 2006.

## Referanser


## Eksterne lenker
* 
* 
* 
* 
* 
* Ida Elling Magnus: ''«En russisk diva til Oslo»'', intervju i *[[Aftenposten]]* 20. september 2009]
Victor Borg

**Victor Borg** (1916–1996) var en norsk psykiater og forfatter som skrev flere kjente filmmanuskript.
 
Han var overlege ved Blå Kors fra 1958 til  sin pensjonering i 1983. Samtidig forsket og formidlet han.

Hans datter er skuespilleren Kari Borg. 
* 1941: *Jeg drepte!* (skuespill) - uroppføring på Centralteatret i 1941, filmatisert i 1942. Svensk versjon
* 1943: *Kommer du, Elsa* (skuespill) – filmatisert i 1944
* 1946: *[[Englandsfarere]]* (filmmanus)
* 1947: *[[Sankt Hans fest (film)|Sankt Hans fest]]* (filmmanus)
* 1948: *Det blir mellom oss* (skuespill)
* 1951: *[[Skadeskutt]]* (filmmanus)
* 1951: *Alt dette – og Island også*
* 1953: *Guldkalven* (TV-manus)
* 1953: *[[Ung frue forsvunnet]]* (filmmanus)
* 1956: *Dødt skip* (roman)
* ?: *Kall meg Frans* (skuespill)
* ?: *Demningen* (skuespill)  – oppført i Frankrike av Louis Jouvet
* 1962: *Trøster og tyrann* (bok)
* 1966: *[[Broder Gabrielsen]]*  (filmmanus)
* 1967: *Helene* (TV-manus)  – fremført av Fjernsynsteatret
* 1969: *[[Himmel og helvete]]* (filmmanus)
* 1977: *Skadeskutt: Ungdom og narkotika* (bok
* 1983: *Bordet fanger* (roman) – om en alkoholiker
* 1984: *Ikke en spurv...* (roman) – om prest som vil drepe
* 1989: *Seniorpartiet* (roman) – satirisk bok om eldrepolitikk
* 1989: *Tre års prøvetid* – skuespill om en gynekologs egenabort, oppført i New Orleans.
* 1993: *På cruise med Thalia og Freud* (selvbiografi)
* 1996: *Etter bevisets stilling*  – oppført ved Det Åpne Teater.
## Referanser


## Eksterne lenker
*
Schoharie Creek

**Schoharie Creek** er ei elv i delstaten New York i USA. Den har sitt utspring ved foten av fjellet Indian Head i Catskill-fjellene, og renner derfra mot nord til den munner ut i elva Mohawk, ei sideelv til Hudson. Schoharie Creek er 137&nbsp;km lang, og har et nedslagsfelt på 813&nbsp;km².

Elva er demmet opp på to steder nord for Prattsville. Det første som ble bygget var Schoharie-reservoaret, som sto ferdig i 1927, i forbindelse med utbygging av vannforsyningen til New York. Like nedstrøms fra dette ble senere pumpekraftverket Blenheim-Gilboa bygget.

Erie-kanalen krysset over elva på en akvedukt.
Susaye Greene

**Susaye Greene** (født 13. september 1949 i Houston i Texas) er en soulsanger fra USA, kjent for i en periode å ha vært medlem av Motown-gruppa The Supremes.

Greene opptrådte allerede som barn og ungdom, blant annet i tv-reklamer. Hun utdanna seg ved High School of Performing Arts i New York.

Hun sang i korgruppene *Raelettes* (for Ray Charles) og *Wonderlove* (for Stevie Wonder). I 1973 var hun gjest som hovedsanger for New Birth da de fikk en hit med ei coverinnspilling av Buffy Sainte-Maries «Until It's Time for You to Go».

Greene var med i The Supremes fra 1976 til 1977, og sang på albumene *High Energy* og *Mary, Scherrie & Susaye*. Hun bidro til å live opp i gruppas sceneopptredender i den siste fasen. Særlig vakte hun oppsikt med stemmen som spenner over et uvanlig stort oktavspekter. 

I 1979, to år etter oppløsninga av The Supremes, spilte Greene inn duettalbumet *Partners* med Scherrie Payne, som også hadde vært med i Supremes. Hun var videre programleder for tv-showet *Hollywood Hot*. 

Greene skreiv også flere låter, blant annet «I Can't Help It» (sammen med Stevie Wonder), som ble sunget av Michael Jackson på albumet *[[Off the Wall]]*.

I 1984 flytta hun til London, der hun gifta seg. Her gav hun ut en del singelplater, før hun rundt 2000 flytta tilbake til USA. I 2002 gav hun ut et soloalbum, *No Fear Here*, med stort sett eget materiale. I 2005 kom albumet *Brave New Shoes*.

## Referanser





## Eksterne lenker
* 
* 
* Greenes blog på deviantART
* Greenes side på MySpace